ডেস্ক নিউজ:: ২০১৮ সালের শেষে লোকসভা ভেঙে দিয়ে নির্বাচন এগিয়ে আনতে চাইছেন ভারতের প্রধানমন্ত্রী নরেন্দ্র মোদি। বিভিন্ন রাজ্যের কয়েকজন মুখ্যমন্ত্রীর সঙ্গে ঘরোয়া আলোচনায় প্রধানমন্ত্রী মোদি তার এই ইচ্ছার কথা শুধু জানিয়েই থেমে থাকেননি, তিনি তাদের বলেছেন, ভারতে আইন করে লোকসভার সঙ্গে সব রাজ্যে বিধানসভা ভোট করারও পরিকল্পনা রয়েছে তার। নির্বাচন কমিশন ও নীতি আয়োগের (থিংকট্যাঙ্ক বা পরিকল্পনাকারী) সঙ্গে কিছু দিন ধরেই প্রধানমন্ত্রীর সচিবালয় এই প্রস্তাব নিয়ে আলোচনা চালাচ্ছে। সম্প্রতি নীতি আয়োগ জানিয়েছে, ২০২৪ সালের মধ্যে এই ব্যবস্থা কার্যকর করা সম্ভব।